钦定古今图书集成/理学汇编/字学典/第092卷 > 《唐李嗣真书后品》 > 下下品七人
## 钦定古今图书集成/理学汇编/字学典/第092卷 > 《唐李嗣真书后品》 > 下下品七人

《刘穆之》、　　褚渊，　　　《梁武帝》，　　《梁元帝》，
《陈文帝》，　　《沈君理》，　　《张正见》。

右此辈亦称笔札多类效颦，“犹枯木之春秀一枝，比众石之孤生片琰。” 就中彦回轻快，练倩有力；孝元风流，君理放任，亦后来之所习，非先达之所营。吾党论书，有异于是。

评曰：前品云：“萧思话如舞女回腰，仙人啸树”，则亦曰
佳矣。又云“张伯英如汉武学道，凭虚欲仙，终不成矣。”
商榷如此，不亦谬乎？吾今品藻，亦未能至当，若其颠
倒衣裳，白圭之玷，则庶不为后来君子，傥为鉴焉。
赞曰：“蚌质怀珠，银钢蕴砾。陆谢参踪，萧王继迹。思话
仙才，张融赏击。如彼枯秀，众多群石。”